Sekcia právnych služieb, analytických činností

a verejného obstarávania

Odbor verejného obstarávania

Oddelenie verejného obstarávania II

 • •

**ELEKTRONICKY**

**Všetkým záujemcom**

 • •

|  |  |  |  |
| --- | --- | --- | --- |
| Váš list číslo/zo dňa  | Naše číslo | Vybavuje | Bratislava |
|  | OVOII/266002/2024 | Bc. Mgr. Adrián Líška | 27.05.2024 |

Vec:

1. **Odpovede na žiadosti o vysvetlenie/doplnenie súťažných podkladov**
2. **Oznámenie o zmene/doplnení súťažných podkladov**
3. **Oznámenie o zmene lehôt**

|  |
| --- |
| Identifikácia verejného obstarávateľa |
| Názov: | Finančné riaditeľstvo Slovenskej republiky  |
| Sídlo: | Lazovná 63, 974 01 Bratislava |
| IČO: | 42499500 |
| *(ďalej len „verejný obstarávateľ“)* |
|  |
| Identifikácia verejného obstarávania |
| Názov zákazky: | **Kamerový systém pre monitorovanie železničnej trate na hraničnom priechode Čierna nad Tisou** |
| Postup: | Nadlimitná zákazka podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) |
| Typ zákazky: | Zákazka na dodanie tovaru a služieb |
| Vyhlásené a publikované: | vo Vestníku verejného obstarávania č. 87/2024 pod číslom 12144-MST dňa 06.05.2024; v Úradnom vestníku EÚ série S č. 87 /2024 pod číslom oznámenia 263095 zo dňa 03.05.2024 |
| *(ďalej len „verejné obstarávanie“)* |

1. **Odpoveď na žiadosť o vysvetlenie/doplnenie súťažných podkladov**

Na základe doručených žiadosti o vysvetlenie/doplnenie súťažných podkladov (ďalej len "SP") zo dňa 16.05.2024 a zo dňa 21.05.2024 zasiela verejný obstarávateľ všetkým známym záujemcom/uchádzačom v súlade s § 113 ods. 7 ZVO vysvetlenie takto:

**Otázka č. 1:**

*„...na základe akého ust. zákona č. 343/2015 Z.z. o verejnom obstarávaní Verejný obstarávateľ požaduje splniť horeuvedenú podmienku v nadväznosti na požiadavky predmet zákazky?“*

**Odpoveď č. 1:**

Verejný obstarávateľ týmto informuje všetkých známych záujemcov/uchádzačov, že v nadväznosti na bod 2.4 SP dopĺňa formuláciu bodu 15.5 SP takto: *„Verejný obstarávateľ bude akceptovať aj ekvivalentný platný doklad o absolvovaní školenia na návrh, inštalácie a opravy bezpečnostnej technológie navrhnutej uchádzačom.“*

**Otázka č. 2**

*„...akým spôsobom súvisí potvrdenie výrobcu s požiadavkami na predmet zákazky a technickými, funkčnými a nefunkčnými požiadavkami, ktoré majú byť vypracované v súlade s ust. § 42 ZoVO?“*

**Odpoveď č. 2**

Verejný obstarávateľ týmto informuje všetkých známych záujemcov/uchádzačov, že otázka č. 2 je zodpovedaná v odpovedi č. 1, z ktorej vyplýva, že verejný obstarávateľ akceptuje aj ekvivalentný platný doklad o absolvovaní školenia na návrh, inštalácie a opravy bezpečnostnej technológie navrhnutej uchádzačom.

**Otázka č. 3**

*„Akým spôsobom Verejný obstarávateľ v rámci tejto požiadavky zabezpečí dodržanie princípov podľa § 10 ZoVO, keď horeuvedenou požiadavkou ponecháva zúženie okruhu hospodárskych subjektov, ktoré sa môžu do verejného obstarávania zapojiť prakticky na výrobcovi preferovanej technológie, keď neberieme do úvahy pripustenie ekvivalentného riešenia?“*

**Odpoveď č. 3**

Verejný obstarávateľ má za to, že umožnením predloženia ekvivalentného platného dokladu o absolvovaní školenia na návrh, inštalácie a opravy bezpečnostnej technológie navrhnutej uchádzačom koná v súlade so základnými princípmi v zmysle § 10 ods. 2 ZVO a s cieľom zabezpečenia čo najširšej hospodárskej súťaže.

**Otázka č. 4**

*„V prípade, že uchádzač v ponuke uvedie riešenie, ktoré spĺňa účel a minimálne požiadavky definované v Opise predmetu zákazky, ale toto riešenie bude od iného výrobcu, bude rovnako vyžadovať horeuvedené potvrdenie spoločnosti AVIGILON?“*

**Odpoveď č. 4**

Verejný obstarávateľ týmto informuje všetkých známych záujemcov/uchádzačov, že otázka č. 4 je zodpovedaná v odpovedi č. 1, a to zmenami SP, v ktorej Verejný obstarávateľ uvádza, že akceptuje aj ekvivalentný platný doklad o absolvovaní školenia na návrh, inštalácie a opravy bezpečnostnej technológie navrhnutej uchádzačom.

**Otázka č. 5**

*„Obslužný softvér je z pohľadu celého predmetu zákazky len menšou časťou celého predmetu zákazky, keďže súčasťou sú aj ďalšie HW komponenty ako kamery, aktívne sieťové prvky a racky. K danému softvéru jestvuje podrobne popísaná dokumentácia obsahujúca pokyny na inštaláciu, konfiguráciu a uvedenie do prevádzky ako aj samotnú obsluhu. Hospodárske subjekty, ktoré sú etablované na relevantnom trhu majú skúsenosti súčasne s viacerými výrobcami a ich proprietárnymi obslužnými systémami a rovnako disponujú minimálnymi požiadavkami, ktoré Verejný obstarávateľ definoval podľa § 42 ZoVO v rámci podmienok účasti a teda jednoznačne vedia preukázať, že realizovali inštalácie rozsiahlych kamerových systémov.“*

**Otázka č. 6**

*„Žiadame Verejného obstarávateľa o vysvetlenie, prečo požaduje predmetné potvrdenie napriek tomu, že dané potvrdenie zďaleka nepokrýva technicky najzložitejšiu časť daného plnenia a súčasne predstavuje dodávku viac menej "krabicového riešenia", ktoré je možné nasadiť podľa jestvujúcich manuálov.“*

**Odpoveď na otázku č. 5 a č. 6**

Verejný obstarávateľ týmto informuje všetkých známych záujemcov/uchádzačov, že zmenami, resp. spresnením SP akceptuje aj ekvivalentný platný doklad o absolvovaní školenia na návrh, inštalácie a opravy bezpečnostnej technológie navrhnutej uchádzačom, pričom ekvivalentné riešenie musí spĺňať minimálne požiadavky verejného obstarávateľa uvedené v Prílohe č. 7 - Minimálne požiadavky na ekvivalent softwarového rozhrania k zákazke „Kamerový systém na monitorovanie železničnej trate Čierna nad Tisou.

Predmetné technické riešenie (aj ekvivalentné) verejný obstarávateľ požaduje z dôvodu unifikácie, centrálnej správy, centrálnej ovládateľnosti a kompatibility už vybudovanej infraštruktúry kamerových systémov ako celku v rámci organizácie Finančného riaditeľstva Slovenskej republiky a predovšetkým ku vzťahu k vybudovaniu centrálneho monitorovacieho centra a na vzdialených monitorovacích centrách. Verejný obstarávateľ uvádza, že predmetné technické riešenie je z hľadiska predmetu zákazky z uvedeného dôvodu podstatným faktorom pre plnenie predmetu zákazky.

**Otázka č. 7**

*„Chcem Vás požiadať o dovysvetlenie či je potrebné mať v tejto zákazke oprávnenie pre právnickú osobu pr Železnice Slovenskej republiky, keďže celá zákazka je dodávaná v koľajisku trate.“*

**Odpoveď č. 7**

Verejný obstarávateľ týmto informuje všetkých známych záujemcov/uchádzačov, že zmenou SP v zmysle doplneného bodu 15.6 SP vyžaduje ako súčasť ponuky uchádzača nasledovný doklad na preukázanie splnenia požiadaviek na predmet zákazky: Oprávnenie právnickej osoby alebo fyzickej osoby v zmysle § 20 vyhlášky Ministerstva dopravy, pôšt a telekomunikácií Slovenskej republiky č. 205/2010 Z. z. o určených technických zariadeniach a určených činnostiach a činnostiach na určených technických zariadeniach.

**Otázka č. 8**

*„Druhá otázka nikde v v projektoch a dokumentoch som nenašiel rozmer nerezového rozvádzača RV.“*

**Odpoveď č. 8**

Verejný obstarávateľ týmto informuje všetkých známych záujemcov/uchádzačov, že zmenou Prílohy č. 3 SP, doplnil do riadku č. 12, stĺpec „Základné parametre navrhovanej technológie v PD“ nasledovné informácie: *'Nerezová oceľ, minimálny rozmer 760x760x300 mm (š,v,h)\*, krytie IP66, prechodky s krytím IP68, ochranné prvky, istiacie prvky, NN prepäťová ochrana typu SPD T1,T2,T3, prepäťová ochrana dátovej siete typu SPD D1,C2,C3, prepäťová ochrana nápájacích káblov typu SPD T3,C2, zálohovanie zdrojom nepretržitého napájania s akumulátorom po dobu minimálne 90 minút, zdroj neprerušovaného napájania bude v prevedení do priemyselného prostredia s pracovným rozsahom teplôt min. od -25°C do 70°C, plastový prepojovací box conection box z UV stabilného materiálu osadený UV odolnými priechodkami s krytím IP 68. Bližšia technická špecifikácia sa nachádza v projektovej dokumentácii. \*verejný obstarávateľ požaduje dodržať priestorovú rezervu z dôvodu zámeru rozšírenia KS do budúcnosti.“*

1. **Oznámenie o zmene súťažných podkladov**

Verejný obstarávateľ na základe doručených žiadostí o vysvetlenie zo dňa 16.05.2024 a 21.05.2024 vykonal zmeny v súťažných podkladoch takto:

1. Verejný obstarávateľ doplnil do súťažných podkladov Prílohu č. 7 - Minimálne požiadavky na ekvivalent softwarového rozhrania k zákazke s názvom „Kamerový systém na monitorovanie železničnej trate Čierna nad Tisou“.
2. Ďalej verejný obstarávateľ doplnil v súlade s § 42 ods. 3 ZVO v bode 15.5 SP formuláciu *„Verejný obstarávateľ bude akceptovať aj ekvivalentný platný doklad o absolvovaní školenia na návrh, inštalácie a opravy bezpečnostnej technológie navrhnutej uchádzačom.“*
3. Verejný obstarávateľ doplnil do SP bod 15.6 SP, v ktorom vyžaduje na preukázanie splnenia požiadaviek na predmet zákazky nasledovný dôkaz: *„Oprávnenie právnickej osoby alebo fyzickej osoby v zmysle § 20 vyhlášky Ministerstva dopravy, pôšt a telekomunikácií Slovenskej republiky č. 205/2010 Z. z. o určených technických zariadeniach a určených činnostiach a činnostiach na určených technických zariadeniach.“*
4. Verejný obstarávateľ doplnil znenie  bodu 2.2 a Kapitolu E Opis predmetu zákazky SP, takto: „*Predmetom zákazky je dodávka a inštalácia uceleného a uzatvoreného KS, ktorý bude umiestnený na železničnej trati a budove pobočky colného úradu Čierna nad Tisou na hraničnom priechode Čierna nad Tisou. KS bude vybavený prehľadovými otočnými PTZ IP kamerami, otočnými PTZ IP termokamerami, serverom, sieťovými záznamníkmi, switchmi, Wifi prenosovými zariadeniami a zariadením pracovísk pre stály kamerový dohľad. Bližšia technická špecifikácia sa nachádza v priloženej projektovej dokumentácii. Súčasťou zákazky budú východiskové revízne správy, projekty skutočného vyhotovenia a zaškolenie obsluhy na používanie technológie KS. Súčasťou zákazky bude aj predĺžená záručná doba v trvaní 60 mesiacov od protokolárneho prevzatia diela.“*
5. V prílohe č. 3 SP - Výkaz výmer úprava technická špecifikácia Verejný obstarávateľ doplnil do riadku č. 12, stĺpec „Základné parametre navrhovanej technológie v PD“ znenie takto: 'Nerezová oceľ, minimálny rozmer 760x760x300 mm (š,v,h)\*, krytie IP66, prechodky s krytím IP68, ochranné prvky, istiacie prvky, NN prepäťová ochrana typu SPD T1,T2,T3, prepäťová ochrana dátovej siete typu SPD D1,C2,C3, prepäťová ochrana nápájacích káblov typu SPD T3,C2, zálohovanie zdrojom nepretržitého napájania s akumulátorom po dobu minimálne 90 minút, zdroj neprerušovaného napájania bude v prevedení do priemyselného prostredia s pracovným rozsahom teplôt min. od -25°C do 70°C, plastový prepojovací box conection box z UV stabilného materiálu osadený UV odolnými priechodkami s krytím IP 68. Bližšia technická špecifikácia sa nachádza v projektovej dokumentácii. \*verejný obstarávateľ požaduje dodržať priestorovú rezervu z dôvodu zámeru rozšírenia KS do budúcnosti.
6. Ďalej v riadku č. 20 Prílohy č. 3 SP, stĺpec „Obchodný názov a typ navrhovanej technológie v PD“ Verejný obstarávateľ doplnil takto: „Avigilon ACC7-ENT licencia alebo ekvivalent.“ V uvedenom riadku v stĺpci „Základné parametre navrhovanej technológie v PD“„ verejný obstarávateľ doplnil znenie takto: „Profesionálny softvér Avigilon Control Center 7 alebo ekvivalent - edícia Enterprise pre monitorovanie 1 kamery, nahrávanie a ovládanie megapixelových kamier a web serverov.
7. Verejný obstarávateľ tiež doplnil do bodu 2.2 SP a do bodu 1 kapitoly E. OPIS PREDMETU ZÁKAZKY znenie takto: Predmetom zákazky je dodávka a inštalácia uceleného a uzatvoreného KS, ktorý bude umiestnený na železničnej trati a budove pobočky colného úradu Čierna nad Tisou na hraničnom priechode Čierna nad Tisou. KS bude vybavený prehľadovými otočnými PTZ IP kamerami, otočnými PTZ IP termokamerami, serverom, sieťovými záznamníkmi, switchmi, Wifi prenosovými zariadeniami a zariadením pracovísk pre stály kamerový dohľad. Bližšia technická špecifikácia sa nachádza v priloženej projektovej dokumentácii. Súčasťou zákazky budú východiskové revízne správy, projekty skutočného vyhotovenia a zaškolenie obsluhy na používanie technológie KS. Súčasťou zákazky bude aj predĺžená záručná doba v trvaní 60 mesiacov od protokolárneho prevzatia diela.

Nový názov aktualizovaných dokumentov:

* **Súťažné podklady oprava č. 1**
* **Príloha č. 3 SP - Vykaz vymer uprava technicka specifikacia oprava č. 1**
* **Príloha č. 7 - Minimálne požiadavky na ekvivalent softwarového rozhrania k zákazke „Kamerový systém na monitorovanie železničnej trate Čierna nad Tisou**

**Verejný obstarávateľ žiada všetkých záujemcov/uchádzačov, aby predmetné informácie/zmeny zohľadnili vo svojich ponukách predložených vo verejnom obstarávaní**. Zároveň verejný obstarávateľ zverejní v profile uskutočnené zmeny v dokumentoch, ktorého sa zmeny týkali a uverejní novú verziu dokumentov.

1. **Oznámenie o zmene lehôt**

Verejný obstarávateľ v súlade s § 21 ods. 4 ZVO predlžuje lehotu na predkladanie ponúk takto:

**Na miesto:**

03.06.2024 do 09:00 hod.

**Má byť:**

10.06.2024 do 09:30 hod.

Ďalej Verejný obstarávateľ mení dátum a čas otvárania ponúk takto:

**Na miesto:**

03.06.2024 10:00 hod.

**Má byť:**

10.06.2024 10:00 hod.

Uvedené zmeny lehôt budú predmetom opravy vo Vestníku verejného obstarávania ÚVO.

S pozdravom

**Bc. Mgr. Adrián Líška v. r.**

kontaktná osoba verejného obstarávateľa